DEĊIŻJONI TAL-KUNSILL
tat-22 ta' Diċembru 2004
li taħtar membru Awstrijaku tal-Kumitat Ekonomiku u Soċjali
(2005/19/KE, Euratom)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 259 tiegħu,
Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 167 tiegħu,
Wara li kkunsidra d-Deċiżjoni tal-Kunsill tas-17 ta’ Settembru 2002 li taħtar il-membri tal-Kumitat Ekonomiku u Soċjali għall-perijodu mill-21 ta’ Settembru 2002 sa l-20 ta’ Settembru 2006 (1),
Billi post ta’ membru f’dak il-Kumitat jinsab vakanti wara r-riżenja tas-Sur Rudolf STRASSER, li dwarha l-Kunsill ġie infurmat fit-9 ta’ Settembru 2004;
Wara li kkunsidra n-nomina sottomessa mill-Gvern Awstrijak,
Wara li kiseb l-opinjoni tal-Kummissjoni ta’ l-Unjoni Ewropea,
IDDEĊIEDA KIF ĠEJ:
Artikolu Uniku
Is-Sur Hans KLETZMAYR huwa b’dan maħtur membru tal-Kumitat Ekonomiku u Soċjali minflok is-Sur Rudolf STRASSER għall-kumplament tal-mandat ta’ dan ta’ l-aħħar, li jgħodd sa l-20 ta’ Settembru 2006.
Magħmula fi Brussel, nhar it-22 ta' Diċembru 2004.